Λάρνακα, 21/02/2025

**Βραβεύτηκαν οι καλύτερες ιδέες του εκπαιδευτικού περιβαλλοντικού προγράμματος mind REset 2024-2025**

**Για ακόμα μια χρονιά, η Lidl Κύπρου σε συνεργασία με το Junior Achievement Κύπρου στηρίζουν τη συμμετοχή των μαθητών και μαθητριών στο πρόγραμμα που στοχεύει σε ένα καλύτερο και πιο βιώσιμο μέλλον, δημιουργώντας μικρούς «πράσινους» επιχειρηματίες.**

Σε μια τελετή απονομής γεμάτη έμπνευση, δυναμική ατμόσφαιρα και καινοτομία ολοκληρώθηκε το 4ο εκπαιδευτικό περιβαλλοντικό πρόγραμμα **mind REset**, που πραγματοποιήθηκε την Τετάρτη, 19 Φεβρουαρίου στο Royal Hall στη Λευκωσία. Η τελετήσηματοδότησε την κορύφωση μιας χρονιάς γεμάτης καινοτομία, έμπνευση και δράση, κατά την οποία μαθητές και μαθήτριες απ’ όλη την Κύπρο είχαν την ευκαιρία να συμμετάσχουν σε ένα **περιβαλλοντικό και εκπαιδευτικό πρόγραμμα**, το οποίο τους έδωσε τα εργαλεία και τη γνώση να αναπτύξουν **βιώσιμες λύσεις** για τη **μείωση του πλαστικού** και την **προώθηση της κυκλικής οικονομίας**.

Η πρωτοβουλία της **Lidl Κύπρου**, με τη συνεργασία του Μη Κερδοσκοπικού Οργανισμού **Junior Achievement Κύπρου**, τη **διαχρονική στήριξη του** **Υπουργείου Παιδείας, Αθλητισμού και Νεολαίας Κύπρου** και την **αιγίδα του Υπουργείου Γεωργίας, Αγροτικής Ανάπτυξης και Περιβάλλοντος**, έχει γίνει πια θεσμός και ενισχύει περαιτέρω την περιβαλλοντική συνείδηση και την επιχειρηματική εκπαίδευση των νέων.

Η συνεισφορά της **Lidl Κύπρου** στο εκπαιδευτικό περιβαλλοντικό πρόγραμμα **mind REset**, προσφέρει σε εκατοντάδες μαθητές και μαθήτριες τη δυνατότητα να πειραματιστούν με **επιχειρηματικά μοντέλα**, αναπτύσσοντας **καινοτόμες προτάσεις** που θα μπορούσαν να συμβάλουν σε ένα πιο βιώσιμο μέλλον.

Η συμμετοχή στη φετινή έκδοση του προγράμματος ήταν εντυπωσιακή με περισσότερες από **100 μαθητικές ομάδες** από **37 σχολεία** (19 Δημοτικά και 18 Γυμνάσια) από όλη την Κύπρο. Οι **πάνω από 3500** **«πράσινοι» επιχειρηματίες**, ηλικίας 10-14 ετών, παρουσίασαν καινοτόμα προϊόντα και υπηρεσίες φιλικές προς το περιβάλλον, κερδίζοντας τις εντυπώσεις, κατά τη διάρκεια της έκθεσης, τόσο του κοινού, όσο και της εξειδικευμένης κριτικής επιτροπής. Αξίζει να σημειωθεί ότι από την έναρξη του εν λόγω προγράμματος το 2021, έχουν συμμετάσχει **πάνω από 12.500 μαθητές Δημοτικού και Γυμνασίου** από **περισσότερα από 250 σχολεία** παγκύπρια.

Οι φετινοί συμμετέχοντες εργάστηκαν πάνω σε **5 εκπαιδευτικές ενότητες**, βασισμένες στους **πυλώνες της στρατηγικής** **[REset Plastic](https://corporate.lidl.com.cy/el/responsibility/reset-plastic)** του ομίλου Schwarz, στον οποίο ανήκει η Lidl Κύπρου, δίνοντας έμφαση στη μείωση των πλαστικών αποβλήτων, την ανακύκλωση και τις βιώσιμες εναλλακτικές.

Το αποκορύφωμα του προγράμματος ήταν η **τελετή απονομής των βραβείων**, όπου οι 10 ομάδες φιναλίστ παρουσίασαν τις ιδέες τους ενώπιον κριτικής επιτροπής και κοινού. Η κριτική επιτροπή αξιολόγησε τις ομάδες με βάση **την καινοτομία και τη βιωσιμότητα της ιδέας, την ποιότητα της παρουσίασης και της επιχειρηματικής πρότασης** και **τον σχεδιασμό του περιπτέρου και τη σκηνική παρουσία**.

Οι ομάδες που ξεχώρισαν και αναδείχθηκαν οι **«mind REsetters 2024-2025»** ήταν η ομάδα **Rocking Paints** από το **Δημοτικό Σχολείο Αγίας Βαρβάρας** και η ομάδα **NatureSkin Bags** από το **Γυμνάσιο Αποστόλου Ανδρέα Έμπας**. Οι νικητές θα έχουν την ευκαιρία να συμμετάσχουν σε μία **εκπαιδευτική επιχειρηματική εμπειρία στο εξωτερικό** και συγκεκριμένα στη Βιέννη, ανακαλύπτοντας νέες πρακτικές και διευρύνοντας τους ορίζοντές τους στον τομέα της βιώσιμης ανάπτυξης.

Το εκπαιδευτικό περιβαλλοντικό πρόγραμμα **mind REset** αποτελεί μία από τις πολλές πρωτοβουλίες της **Lidl Κύπρου** που στοχεύουν στη διαμόρφωση ενός **περιβαλλοντικά υπεύθυνου** και **καινοτόμου αύριο**. Αντανακλώντας το όραμα «**Λιγότερο πλαστικό - Κλειστοί κύκλοι πρώτων υλών»**, η εταιρεία συνεχίζει να ηγείται της περιβαλλοντικής ευαισθητοποίησης, καλλιεργώντας τη νέα γενιά για ένα βιώσιμο μέλλον. Μέσα από την εκπαίδευση, την καινοτομία και τη δράση, η εταιρεία διαδραματίζει σημαντικό ρόλο στη διαμόρφωση οικολογικής συνείδησης και στη δημιουργία πρακτικών λύσεων για ένα καλύτερο αύριο.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)